text: Invalidepensionist har fået at vide, at hun har en mand
  23 maj 2010 kl. 12.11
  Og selvom hun benægter, har kommunen fjernet mange af hendes tilskud.
  En kvindelig invalidepensionist frygter den 1. juni.
  Der skal hun betale for el, og det kan hun ikke. Og se risikerer hun at ende uden strøm.
  Vejle kommune har nemlig taget de fleste tilskud fra hende. Begrundelse: Der er flyttet en mand ind på landejendommens lofts-etage.
  Dermed mener kommunen, at de er et par med to indtægter, at den samlede indkomst dermed er for høj - og har fjernet de fleste af kvindens tilskud.
  - Men vi er ikke kærester. Udlejeren har lejet loftsværelset ud til en mand, jeg ikke kender, siger Sussi Bjelkegaard.
  Manden på loftsværelset bekræfter udsagnet. Han har allerede en kæreste i Fredericia, som han bor hos i weekend'erne.
  Det har idag ikke været muligt at få en kommentar fra Vejle kommune.
  